Åsta Vangberg

Åsta Vangberg (født 14. august 1937 i Grane) var representant for Norske Samers Riksforbund i Sametinget i perioden 1993–1997.

Vangberg er bosatt i Trondheim, og har arbeidet som konsulent i sørsamisk språk og skolespørsmål.

Hun tok lærerprøven fra fireårig linje ved Nesna lærerhøgskole i 1961,  deretter grunnfag i pedagogikk ved Universitetet i Trondheim i 1976 og veiledningspedagogikk samme sted i 1984. Hun studerte sørsamisk ved Universitetet i Umeå i 1991.

Fra 1974 til 1990 var hun øvingslærer ved Trondheim lærerhøgskole, og fra 1980 til 1984 tillitsvalgt i Øvingslærerlaget i Trondheim.

Hun satt som styremedlem i Trondheim sameforening fra 1984 til 1988, var medlem i Samisk språkråd på 1990-tallet og leder av jubileumskomiteen for 80-årsjubileet for samemøtet i 1917 i 1997.

 Bibliografi 
 Tjaangh gåatan, sørsamisk (1998)
 Saemesth amma! : sørsamisk for nybegynnere, bok 1, bokmål/sørsamisk, med Helen Blind Brandsfjell (2003)
 Saemesth amma! : sørsamisk for nybegynnere, bok 2, bokmål/sørsamisk, med Helen Blind Brandsfjell (2004)
 Saemesth amma! : sørsamisk for nybegynnere, bok 3, bokmål/sørsamisk, med Helen Blind Brandsfjell (2005)
 Saemesth amma! : sørsamisk for nybegynnere, bok 4, bokmål/sørsamisk, med Helen Blind Brandsfjell (2006)
 Saemesth amma! : liten grammatikk, bokmål/sørsamisk, med Helen Blind Brandsfjell (2009)

 Referanser 

 Kilder 
 Odd Mathis Hætta: Sametinget i navn og tall : Høsten 1993 - høsten 1997

 Eksterne lenker 
 Om Åsta Vangberg i Forvaltningsdatabasen, NSD

Kategori:Norske sametingspolitikere
Kategori:Fødsler i 1937
Kategori:Personer fra Trondheim kommune
Kategori:Sørsamene